หักค่าเสื่อมน้ำท่วม1.25เท่า
สรรพากรออกมาตรการภาษีหักรายจ่ายและค่าเสื่อมราคาเครื่องจักรที่เสียหายจากน้ำท่วมได้ 1.25 เท่า
18 พ.ค. 2555

สรรพากรออกมาตรการภาษีหักรายจ่ายและค่าเสื่อมราคาเครื่องจักรที่เสียหายจากน้ำท่วมได้ 1.25 เท่า
นายสาธิต รังคสิริ อธิบดีกรมสรรพากร เปิดเผยว่า กรมได้ออกมาตรการภาษีเพื่อให้บริษัทหรือห้างหุ้นส่วนนิติบุคคลที่ซื้อเครื่องจักรเพื่อใช้ในการผลิตสินค้าหรือให้บริการรับจ้างผลิตสินค้า สามารถหักรายจ่ายสำหรับเครื่องจักรดังกล่าวได้ในอัตรา 1.25 เท่า เป็นกรณีพิเศษ รวมถึงยังสามารถหักค่าสึกหรอและค่าเสื่อมราคาเบื้องต้นในวันที่ได้รับเครื่องจักรมาในอัตรา 40% ของมูลค่าต้นทุนอีกด้วย
ทั้งนี้ มาตรการดังกล่าวเพื่อเป็นการช่วยเหลือผู้ประกอบการที่ได้รับผลกระทบจากปัญหาน้ำท่วมในพื้นที่ต่าง ๆ ทั่วประเทศ ตั้งแต่วันที่ 25 ก.ค. 2554 จนถึงปี 2555 เพื่อให้สามารถกลับมาดำเนินกิจการได้ตามปกติ